En la present edició del Butlletí d'Innovació volem destacar, a la secció de "Notícies", la celebració del primer Congrés Català d'Acústica, un esdeveniment de referència organitzat per estudiar els reptes i dilemes del soroll, que s'ha convertit, a causa de l'exigència creixent de la societat, en un dels elements contaminants fonamentals per a l'avaluació de la qualitat ambiental integrada.
I a la secció "Més enllà del Departament" trobareu les noves possibilitats que ofereix la fusta.
D'una banda, la tecnologia CLT ( cross-laminated timber, fusta contralaminada en creu), que permet un ús més competitiu de la fusta com a element bàsic de la construcció, també en alçada.
Després, la metodologia Boitouzet, amb la qual s'aconsegueix fusta de gran resistència i quasi transparent que pot obrir tota una nova pàgina en el món de la construcció.
I finalment, el redescobriment de la fusta al Pirineu català, gràcies a la tecnologia CLT ja esmentada: les fustes abans bandejades esdevenen competitives com a material per a l'edificació, amb l'avantatge de la seva proximitat; augmenta així el valor afegit d'una matèria que pot ser molt més que biomassa per a combustió; a la seva resistència cal sumar les seves virtuts per a una edificació energèticament responsable; i, d'altra banda, el seu ús ofereix una alternativa de promoció i diversificació econòmica a les nostres comarques de muntanya.
El municipi de Rubí està duent a terme un projecte estratègic des de fa quatre anys anomenat RUBÍ BRILLA.
L'objectiu és canviar el model energètic actual i apostar per les energies renovables, l'eficiència energètica i el sentit comú.
La Jornada va comptar amb nombrosos exemples de noves visions i aproximacions empresarials que posen en valor l'ampliació de la vida útil dels productes, la valorització dels seus components a través de l'ús evolutiu i la recombinació per donar vida a nous productes, així com la idea d'economia de serveis com a béns, que redueix dràsticament tant els impactes ambientals com els costos materials, així mateix augmentant les oportunitats de creació de llocs de treball de proximitat i de qualitat.
A la Jornada, que es va celebrar el 18 de novembre de 2015, es va fer èmfasi en la necessitat de donar a conèixer els serveis ecosistèmics a les nostres vides i assumir que tenen un paper important sense caure en un excessiu antropocentrisme i utilitarisme de l'entorn natural.
La primera avaluació global sobre pol·linitzadors que ha dut a terme l'IPBES alerta que un nombre creixent de les espècies de pol·linitzadors d'arreu del món van camí de l'extinció.
L'informe estableix que aquest fet es deu a diverses pressions, moltes de les quals causades pels humans.
Tant per a les organitzacions que tenen equips que contenen GFEH, com per a les que fan tasques d'instal·lació i/o manteniment dels equips en altres organitzacions, les emissions de GFEH poden suposar un volum important de les emissions totals del seu inventari
El territori de Barcelona ja disposa de la cartografia de serveis ecosistèmics, una aplicació que identifica i valora les funcions dels ecosistemes i els seus beneficis per a les persones, relacionats, per exemple, amb l'aigua, la fusta o els aliments, en espais naturals i rurals.
La cartografia està disponible en el marc del sistema d'informació territorial de la xarxa d'espais lliures.
El CREAF ha participat en l'elaboració d'alguna de les capes d'informació.
L'ATM del Camp de Tarragona va posar en servei, el passat febrer, una nova eina web perquè els usuaris del sistema tarifari integrat del Camp de Tarragona puguin cercar i comparar quin és el títol de transport que millor s'adapta a les seves necessitats.
Un estudi liderat per científics del CTFC i del CREAF presenta un model matemàtic que pot predir l'estrès per sequera als boscos catalans.
La investigació considera que l'estrès per sequera que pateixen els boscos depèn de les condicions climàtiques així com també de les característiques de la vegetació i del sòl que hi hagi a la zona.
Entendre com la complexa xarxa de trets implicats en la resistència a la sequera de les plantes determina la seva supervivència tant en el vessant de l'espècie com el vessant de l'individu és fonamental per avaluar la vulnerabilitat de la vegetació actual als canvis del clima, així com l'impacte potencial en el serveis ecosistèmics.
L'OCCC fa com a mínim una revisió anual de la Guia el mes de març de cada any.
Aquest 1 de març, a banda d'actualitzar els factors d'emissió dels combustibles fòssils d'acord amb les darreres dades disponibles, així com els preus mitjans dels combustibles d'automoció, actualitza el mix elèctric emprant les últimes dades disponibles i d'acord amb la metodologia de càlcul del mix elèctric de l'OCCC.
El passat 24 de febrer es van presentar a tots els sectors de l'edificació els resultats dels treballs realitzats durant el 2015 sobre Edificis d'Energia Quasi Zero i es va avançar la celebració del III Congrés Edificis Energia Quasi Zero que se celebra 21 i 22 de juny a Madrid
IASTracker és una App gratuïta per a mòbils, disponible per Android i IOS, per enregistrar la localització d'espècies exòtiques invasores, tant animals com vegetals, que els usuaris puguin detectar al territori.
Des del passat mes de febrer l'Institut Cartogràfic i Geològic de Catalunya ofereix de manera gratuïta una nova App per a dispositius mòbils, tant Android com IOS, per informar en temps real dels sismes que puguin tenir lloc a qualsevol part del món.
L'Observatori del Paisatge de Catalunya juntament amb el Ministeri de Turisme i Medi Ambient del Govern d'Andorra han publicat un llibre sobre la gestió i ordenació del paisatge en el món local.
La situació geogràfica i les condicions climàtiques del nostre territori són molt favorables per l'aprofitament de la irradiació solar.
L'objectiu d'aquest estudi de potencial solar, dins del projecte estratègic de ciutat Rubí Brilla, és estimular els propietaris de naus industrials a instal·lar panells per l'aprofitament de l'energia solar a les seves teulades, tant sigui per a la generació d'electricitat com per escalfament d'aigua.
Com ja es va avançar al butlletí 18, s'ha iniciat el projecte EDI NET centrat en l'anàlisi de les dades obtingudes dels comptadors intel·ligents mitjançant tecnologies d'anàlisi Big Data.
L'objectiu del projecte és donar una resposta efectiva i flexible a la demanda d'energia en edificis amb diferents perfils d'usuaris.
Al barri de Sankt Kjeld, a Copenhagen, s'hi han implantat un conjunt de sistemes per fer front als reptes climàtics futurs, especialment a les inundacions, cada cop més freqüents a Dinamarca.
Els telefèrics urbans estan en auge a França, amb tot un seguit de projectes que busquen la implantació d'aquest mode en la mobilitat quotidiana de la ciutadania, més enllà dels usos merament recreatius.
A continuació presentem el de Brest, que entrarà en servei aquesta tardor, probablement com a precursor de molts altres.
Quan el jove Boyan Slat va plantejar la seva proposta de captura dels residus plàstics a mar obert el seu projecte va ser qualificat de forassenyat.
Malgrat tot, s'han anat superant les dificultats i aquesta primavera es preveu que es posi a prova en condicions reals el sistema Ocean Cleanup.
El Centre d'Estudis de Riscos Ambientals del Govern francès posa a disposició del públic una eina de consulta sobre l'evolució recent de la línia costanera de la França continental.
Malgrat la seva superfície relativament escassa i un relleu poc favorable, el Japó és un dels líders mundials en energia solar fotovoltaica, atenent a la potència instal·lada.
És així, en part, gràcies a actuacions com la que presentem: la planta fotovoltaica flotant més gran del món.
Les ciutats petites i mitjanes són, per la seva mida, l'escenari ideal per a l'assaig de solucions de sostenibilitat.
I atès que concentren la major part de població de la Unió Europea, cal fixar-se en les seves polítiques: vegem els casos de Mollet del Vallès i de Torres Vedras, que seran ambaixadores de la sostenibilitat urbana fins a juny d'enguany.
A l'autopista A58 dels Països Baixos s'està sotmetent a prova el sistema Healroad, que pretén demostrar que és possible incrementar la vida útil de la superfície de les carreteres mitjançant l'aplicació de calor.
Potser per la seva ubiqüitat, d'un temps ençà els fanals de les vies urbanes han esdevingut un suport per a l'assaig a petita escala de tota mena d'aplicacions i serveis.
Vegeu a continuació el cas de Kuala Lumpur (Malàisia).
Això és el que vol ser mapKITE, un projecte que permet l'adquisició simultània de dades geogràfiques per terra i aire, dirigit per l'institut de recerca GeoNumerics, especialitzat en geomàtica, de la Universitat Politècnica de Catalunya.
Dos dies abans del límit que s'havia marcat, Locomore va anunciar que havia aconseguit el capital necessari per llançar un servei ferroviari que competeixi amb Deutsche Bahn (DB).
La de Coia, amb sis sortides i tres carrils de circulació, és una de les rotondes més importants de la ciutat gallega.
També és de les que registra més accidents de trànsit.
Per solucionar-ho, l'Ajuntament la convertirà en turborotonda.
D'aquests projectes, cinc es duran a terme a Catalunya, amb un pressupost total de més de 7 milions d'euros i una aportació de 4,3 milions amb càrrec al programa LIFE de la UE.
El passat 20 de gener, l'Agència Europea de Productes Químics (ECHA) va posar en funcionament un portal web amb informació sobre 120.000 productes, amb diferents nivells d'especialització per tal d'arribar a tota mena de públics.
L'innovador mitjà de transport ideat per l'empresari Elon Musk va superant etapes, amb la recent elecció del disseny de la càpsula i la propera posada en marxa de les instal·lacions de prova.
Aquest mes d'abril s'ha incorporat al Banc de Pràctiques d'Innovació del Departament (BPI) una nova pràctica: el grup de treball ICGC GeoStart de l'Institut Cartogràfic i Geològic de Catalunya.
Segones jornades "Meteorologia, Aigua i Canvi climàtic" (31/03/2016-20/04/2016)
Diàlegs Ambientals 2016: Medi ambient i política (06-27/04/2016)
Els Micropobles: paisatge, urbanisme i identitat territorial (15/04/2016)
1r Congrés d'Acústica de Catalunya (28-29/04/2016)
Jornada: "Informació geològica al servei de la societat" (04/05/2016)